Damon Lindelof

Deimonas Lorensas Lindelofas (; g. 1973 m. balandžio 24 d. Teneke, Niudžersyje, JAV) – amerikiečių televizijos scenaristas ir prodiuseris.

Gimė Teneke, Naujajame Džersyje, švedų išeivio šeimoje. Baigė Teneko vidurinę mokyklą ir Niujorko universiteto Kino mokyklą. Vėliau persikraustė gyventi į Los Andželą.

„Marvel Comics“ užsakymu kūrė scenarijų naujiems komiksams pagrindinio Marvel pasaulio motyvais, kurių leidyba prasidėjo 2006 m. sausį, tačiau dėl autoriaus užimtumo buvo sustabdyta vos po mėnesio. („Marvel“ teigimu, pardavimai bus atnaujinti 2009 m. kovą.)

Kartu su Dž. Dž. Abramsu 2004 metų vasarą sukūrė scenarijų populiariam televizijos serialui „Dingę“. Šiuo metu kartu su Karltonu Kjuzu vadovauja tolesniam serialo kūrimui. Neseniai kartu su Dž. Dž. Abramsu taip pat baigė prodiusuoti „Žvaigždžių kelio“ kino adaptaciją. Po serialo „Dingę“ pabaigos 2010 metais, kartu su Abramsu ketina ekranizuoti Stiveno Kingo romaną „Tamsusis bokštas“Michael Mims, The Daily Reveille . Lost creator tackles Dark Tower, anglų kalba, 2007 m. kovo 22 d..

Lindelofas už ketvirtąjį „Dingusių“ sezoną nominuotas 2008 m. Amerikos rašytojų gildijos apdovanojimui geriausio draminio televizijos serialo scenarijaus kategorijoje. Apdovanojimo laimėtojas paaiškės įteikimo ceremonijoje šių metų vasario mėnesį.

 Šaltiniai 

 Nuorodos 

 Biografija ir autorinės naujienos IMDb duomenų saugykloje
 Interviu su serialo „Dingę“ gerbėjais LostTV forume 

Lindelof
Lindelof